stanford-oval/wikipedia huggingface dataset:
Merellä ja kotisatamassa
Kappaleet

Myrskyluodon Maija (Stormskärs Maja) – 3.38  (Mårtenson, Lasse)
Kotimaani tähdet (Heimat deine Sterne) – 3.30  (Bochmann, Werner & Knauf, E.)
Solvikin rannalla (Afton på Solvik) – 2.58  (Walter, Andrew)
Satama – 3.27  (Kärki, Toivo)
Laivani lähdössä on (Skibet skall sejle i nat) – 3.23  (Fiehn-Poeten, Erik)
Meri (La Mer) – 3.05  (Trenet & Lasry)
Toiset meistä – 4.02  (Lehtinen, Rauno)
Kaukomaita kohti – 2.56  (Jäppilä, Martti)
Punaiset purjeet (Red sails in the sunset) – 3.21  (Williams, Hugh)
Merimies, kotimaasi on meri (Seemann) – 2.40  (Scharfenberger, Werner)
Kolin vaaroille – 3.18  (Kärki, Toivo)
Suuri päivä (Den stora dagen) – 3.41  (Borg, Benny)
Oripohjanjärvi

| Oripohjanjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°40′51″N, 24°22′59″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Venehjoen valuma-alue (35.74)
Laskujoki:  Peuhulansalmi Oriselkään
Järvinumero:  35.741.1.005
Mittaustietoja
Pinnankorkeus:  84,4 m  
Rantaviiva:  2,689 km  
Pinta-ala:  14,494 ha  
Saaria:  1 
 fiOripohjanjärvi 
Oripohjanjärvi  on Pirkanmaalla Oriveden keskustaajamassa sijaitseva järvi.
Maantietoa

Järven pinta-ala on 14,5 hehtaaria ja se on 1,1 kilometriä pitkä ja 300 metriä leveä. Se sijaitsee Pehulan ja keskustan välissä peltoaukealla olevassa painaumassa. Ympäristön asutus on haja-asutusta, joskin puoli kilometriä länteen sijaitsevat keskustan asuinalueet. Järvellä on kartan mukaan yksi saari, joka voi kuitenkin olla kokonaan koskeikkoa. Sen rantaviivan pituus on 2,7 kilometriä ja sen rannat ovat matalaa kaislikko- ja koskeikkoaluetta, joka reunustaa peltomaita. Järven eteläpäässä on pikkulammikko ja itäpuolella Kivikarinjärven lampi. Rannoille on rakennettu kuusi vapaa-ajan asuntoja tai rantasaunaa. Niille tulee tiet valtatieltä 9 lähteviltä pikkuteiltä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Oriselän alueeseen (35.741) se kuuluu. Järven vedenpinnan korkeus on 84,4 metriä mpy. Järveen laskee ympäröiviltä pelloilta kaksi ojaa sekä viereisestä Kivikarinjärven lammelta laskuoja. Oripohjanjärven oma laskuoja on 850 metriä pitkä suoraksi ruopattu laskuoja Oriselkään. Ojaa kutsutaan Pehulansalmeksi ja se on kaivettu järven eteläästä virtaamaan pikkilammen läpi.
Historiaa

Vuoden 1957 peruskartassa järven rannat oli merkitty niityiksi saman laajuisena kuin ne ovat nykyäänkin. Sen sijaan asutusta ei järven lähellä ollut nykyisellä tavalla. Järven laskuojaa ei piirretty alussa karttoihin, mutta vuoden 1977 kartassa sillä oli pikkulammen kautta kaivettu oja.
Math Grand Prix

| Math Grand Prix |
| --- | --- |

Kehittäjä:  Suki Lee
Julkaisija:  Atari
Julkaistu:  1982
Lajityyppi:  ajopeli, oppimispeli
Alusta:  Atari 2600
Lisää peliartikkeleitaVideopelien teemasivulla
Math Grand Prix on vuonna 1982 Atari 2600:lle julkaistu opettavainen ajopeli, jonka on kehittänyt Suki Lee. Pelissä ajellaan rataa ralliautoilla. Pelissä pääsee eteenpäin kun vastaa matemaattisiin kysymyksiin.
Aiheesta muualla

Math Gran Prix MobyGamesissa (englanniksi)
Mathematical Bridge

Mathematical Bridge nykyään. Kuva vuodelta 2005.
Alkuperäinen Mathematical Bridge noin vuonna 1865.
Mathematical Bridge (suom. matemaattinen silta) on tunnetumpi nimi puiselle sillalle, joka ylittää Camjoen ja yhdistää Queens’ Collegen kaksi osaa toisiinsa Cambridgen kaupungissa Englannissa. Sillan virallinen nimi on Wooden Bridge. Mathematical Bridge -nimitys juontuu sillan geometrisesta rakenteesta, joka tekee siitä jäykän ja itsekantavan.
Sillan suunnitteli William Etheridge ja rakennutti James Essex vuonna 1749. Se on rakennettu uudelleen kahteen otteeseen, vuosina 1866 ja 1905, aina alkuperäiseen asuunsa. Yleisesti kerrotun tarinan mukaan sillan olisi suunnitellut ja rakentanut Isaac Newton ilman pultteja ja muttereita. Se on kuitenkin myytti, sillä Newton kuoli jo 22 vuotta ennen sillan rakentamista.
Alkuperäinen ”Mathematical Bridge” oli toinen samoilla piirustuksilla toteutettu silta nykyisen Garret Hostel Bridgen paikalla. Silta yhdisti Trinity Collegen ja Trinity Hallin.
Aiheesta muualla

Kuvia tai muita tiedostoja aiheesta Mathematical Bridge Wikimedia Commonsissa
Ostarikyttä

| Ostarikyttä> Paul Blart: Mall Cop |
| --- | --- |

Ohjaaja:  Steve Carr
Käsikirjoittaja:   Kevin James  Nick Bakay 
Tuottaja:   Adam Sandler  Kevin James  Barry Bernardi 
Säveltäjä:  Waddy Wachtel
Kuvaaja:  Russ T. Alsobrook
Leikkaaja:  Jeff Freeman
Pääosat:   Kevin James  Keir O’Donnell  Jayma Mays 
Valmistustiedot
Valmistusmaa:   Yhdysvallat
Tuotantoyhtiö:  Happy Madison Productions Relativity Media
Levittäjä:  Columbia Pictures
Ensi-ilta:  16. tammikuuta 2009
Kesto:  91 min
Alkuperäiskieli:  englanti
Budjetti:  26 000 000 $
Tuotto:  183 293 131 $
Seuraaja:  Ostarikyttä 2
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Ostarikyttä on vuonna 2009 ensi-iltaan tullut amerikkalainen komediaelokuva, jonka pääosassa on Kevin James. Elokuvan on ohjannut Steve Carr.
Juoni

Elokuva kertoo ostoskeskuksessa työskentelevästä vartijasta, Paul Blartista, joka asuu äitinsä ja tyttärensä kanssa. Eräänä perjantaina ostoskeskus ajautuu panttivankidraamaan, ja Paul Blart on valmis pelastamaan ihastuksensa Amyn, tyttärensä Mayan, sekä koko muun panttivangeiksi jääneen ostoskeskuksen henkilökunnan.
Näyttelijät

| 0 | 1 | 2 |
| --- | --- | --- |
|  Kevin James  | … |  Paul Blart   |
|  Keir O'Donnell  | … |  Veck Simms   |
|  Jayma Mays  | … |  Amy Anderson   |
|  Raini Rodriguez  | … |  Maya Blart   |
Math rock

| Math-rock |
| --- | --- |
Alkuperä:  progressive rock, indie rock
Alkuperämaa:  Yhdysvallat
Kehittymisen ajankohta:  1980 - luku
Tyypillisiä soittimia:  sähkökitara, basso, rummut, laulu
Kehittyneitä tyylilajeja / suuntauksia:  mathcore, post-rock
Steve Albini oli math rock -genren vaikuttajia.
Math rock on yksi indie rockin tyyleistä, joka syntyi Yhdysvalloissa 1980-luvulla. Sen syntyyn vaikuttivat sellaiset post-hardcore ja progressive rock -yhtyeet kuten King Crimson ja 1900-luvun puolivälin minimalistisen musiikin säveltäjät kuin Steve Reich. Math rock tunnetaan sen epätavanomaisista harmonioista ja tahtilajeista sekä sen progressive rock -vaikutteista. Math rock -kappaleet usein käyttävät synkopaatiota sekä pitkiä instrumentaalisia kohtia, ja harvoin käyttävät isompia määriä instrumentteja kappaleissaan.
Artisteja

Battles
Black Midi
Giraffes? Giraffes!
Hella
Polvo
Slint
Tera Melos
This Town Needs Guns
Tricot
Dance Gavin Dance
Menato Boffa

| Menato Boffa> Henkilötiedot |
| --- | --- |
Kansalaisuus:   Italia
Formula 1 -ura
Aktiivivuodet:  1961
Talli(t):  Cooper
Kilpailuja:  1 (0 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Italian Grand Prix 1961
Viimeinen kilpailu:  Italian Grand Prix 1961
Menato Boffa (4. tammikuuta 1930 Benevento, Italia – 28. syyskuuta 1996) oli italialainen Formula 1 -kuljettaja. Hän osallistui ainoastaan vuoden 1961 Italian GP:hen. Hän ei kuitenkaan saapunut paikalle eikä ollut mukana harjoituksissakaan. Hän osallistui myös neljään MM-sarjaan kuulumattomaan kilpailuun, joissa hänen parhaimmat sijoituksensa olivat viides Wienin GP:ssä ja yhdeksäs Syrakusan GP:ssä. Hän keskeytti Napolin GP:ssä ja Modenan GP:ssä hän karsiutui.
Boffa kilpaili Formula Junior -luokassa vuonna 1960.
Mauno Porvari

Mauno Toimi Ensio Porvari (13. marraskuuta 1923 Hamina – 23. tammikuuta 2009 Gran Canaria Espanja) oli suomalainen metsänhoitaja ja yritysjohtaja, joka sai kauppaneuvoksen arvonimen.
Porvarin vanhemmat olivat konstaapeli Toimi Edvart Porvari ja Alma Elina Villikka ja puoliso vuodesta 1947 terveydenhoitaja Hilkka Inkeri Silvo. Porvari tuli ylioppilaaksi Haminan yhteislyseosta 1945 ja valmistui Helsingin yliopistosta metsänhoitajaksi 1950. Hän oli Ristiniemen Oy:n, myöhemmin Ristiniemi Oy, hankintametsänhoitaja 1950–1956, isännöitsijä 1957–1960, toimitusjohtaja 1960–1987 ja johtokunnan, sittemmin hallitus, puhenejohtaja 1960–1987.  Haminan kaupunginhallituksen jäsen Porvari oli 1958–1972 ja Haminan kaupunginvaltuuston jäsen vuodesta 1961 ja toimi kaupunginjohtajan varamiehenä 1961–1972. Hänellä oli myös liike-elämän luottamustehtäviä. Molempiin sotiin osallistunut Porvari oli sotilasarvoltaan reservin yliluutnantti (1968). Hän sai kauppaneuvoksen arvonimen 1983.
Oikeus- ja sisäasioiden neuvosto

Oikeus- ja sisäasioiden neuvosto (lyh. OSA) on Euroopan unionin neuvoston muodostama kokoonpano, joka vastaa EU:n laajuisten politiikkojen kehittämisestä ja yhteistyön edistämisestä oikeus- ja sisäasioissa. Sen tavoitteena on luoda vapauden, turvallisuuden ja oikeuden alue EU:ssa, jossa kansalaiset voivat vapaasti liikkua ja jossa taataan korkeatasoinen turvallisuus ja oikeus. Neuvosto koostuu jäsenvaltioiden oikeus- ja sisäministereistä.
Toiminta

OSA-neuvosto kokoontuu tyypillisesti joka kolmas kuukausi ja sen kokoonpano vaihtelee käsiteltävän aihealueen mukaan. Neuvostossa kokoontuvat jäsenvaltioiden oikeus- ja sisäministerit keskustelemaan ja tekemään päätöksiä rajat ylittävistä asioista, kuten maahanmuutosta, rajaturvallisuudesta, poliisiyhteistyöstä ja oikeudellisesta yhteistyöstä sekä siviili- että rikosasioissa.
Toiminta > Rajoitettu osallistuminen ja sekakomitea

Vaikka OSA-neuvosto toimii EU:n laajuisesti, Tanska ja Irlanti osallistuvat sen toimintaan rajoitetusti EU:n perussopimusten mukaisesti.
Schengenin sopimukseen liittyvissä kysymyksissä keskustelut käydään sekakomiteassa, johon kuuluvat sekä EU:n jäsenmaat että Schengen-sopimukseen liittyneet EU:n ulkopuoliset maat; Islanti, Liechtenstein, Norja ja Sveitsi. Lainsäädäntötoimet hyväksytään neuvostossa sekakomitean keskustelun jälkeen, mutta Irlanti ei osallistu äänestykseen.
Politiikka

OSA-neuvoston vastuualueet kattavat laajan kirjon toimia, jotka liittyvät EU:n sisäiseen turvallisuuteen ja oikeudenmukaisuuteen.
Neuvosto työskentelee perusoikeuksien turvaamiseksi ja ihmisten vapaan liikkuvuuden varmistamiseksi EU:ssa. Neuvosto vastaa EU:n yhteisen turvapaikka- ja maahanmuuttopolitiikan kehittämisestä ja edistää jäsenvaltioiden välistä oikeudellista yhteistyötä sekä siviili- että rikosasioissa. Neuvosto vastaa myös EU:n pelastuspalvelutoimien koordinoinnista ja työskentelee järjestäytyneen rikollisuuden ja terrorismin torjumiseksi ja koordinoi jäsenvaltioiden sisäisen turvallisuuden toimia.
Nuoli (tähdistö)

| Nuoli |
| --- | --- |

Latinankielinen nimi:  Sagitta
Lyhenne:  Sge
Genetiivi:  Sagittae
Symbologia:  Nuoli
Rektaskensio:  20h
Deklinaatio:  +20°
Ala taivaasta:  80 neliöastetta
Tähtien määrä (magnitudi < 3):  0
Kirkkain tähti:  Gamma Sagittae (3,47 mag.)
Meteoriparvet:  ei
Naapuri- tähdistöt:  Kettu  Herkules  Kotka  Delfiini
 Näkyy leveysasteiden +90° ja −70° välillä  Näkyy Suomessa parhaiten elokuussa 
Nuoli (latinaksi Sagitta, genetiivi Sagittae, lyhenne Sge) on pieni pohjoisen taivaan tähdistö Joutsenen alla ja Kotkan yläpuolella. Nuolen tähdistön latinankielistä nimeä ei pidä sekoittaa Jousimiehen tähdistön latinankieliseen nimeen Sagittarius, Sagittarii, Sgr
Nuolen kuviossa on yksi Messierin kohde: M71 on niukka tiivistymätön pallomainen tähtijoukko, jonka luonteesta (pallomainen vai avoin) on ollut erimielisyyttä.
U Sagittae on pimennysmuuttuja, jonka kirkkaus putoaa 3,4 vuorokauden väliajoin huomattavasti, lähes kolme magnitudia: 6,4–9,3. Tämä johtuu siitä, että kyseessä on kaksoistähti, jossa huomattavan himmeä (viileä) tähti peittää paljon kirkkaamman näkyvistä säännöllisin väliajoin.
Tähtikuvion läpi nähtiin Suomessa 18.8.2002 liikkuvan hyvin nopeasti Maan läheltä ohittanut asteroidi NY40. Liikkeen saattoi havaita pienelläkin teleskoopilla.
| --- | --- |
Tähdet:  δ Sge A, δ Sge B, α Sge, β Sge, ζ Sge, η Sge, 13 Sge, 11 Sge, 1 Sge, ε Sge, S Sge, 15 Sge, 18 Sge, 9 Sge, 2 Sge, U Sge, θ Sge, 3 Sge, θ Sge
Eksoplaneetat: 
Tähdistöt
Ajokoirat
Ajomies
Alttari
Andromeda
Bereniken hiukset
Delfiini
Eridanus
Etelän kala
Etelän kolmio
Etelän kruunu
Etelän risti
Etelän vesikäärme
Feeniks
Harppi
Heilurikello
Herkules
Härkä
Ilmapumppu
Ilves
Intiaani
Iso karhu
Iso koira
Jousimies
Joutsen
Jänis
Kaksoset
Kalat
Kameleontti
Karhunvartija
Kassiopeia
Kaukoputki
Kauris
Kefeus
Kentauri
Kettu
Kilpi
Kirahvi
Kolmio
Kompassi
Korppi
Kotka
Krapu
Kulmaviivoitin
Kultakala
Kurki
Kuvanveistäjä
Kyyhkynen
Kärpänen
Käärme
Käärmeenkantaja
Köli
Leijona
Lentokala
Lohikäärme
Lyyra
Maalari
Malja
Mikroskooppi
Neitsyt
Nuoli
Oinas
Oktantti
Orion
Paratiisilintu
Pegasus
Perseus
Peräkeula
Pieni hevonen
Pieni karhu
Pieni koira
Pieni leijona
Pohjan kruunu
Purje
Pöytävuori
Riikinkukko
Sekstantti
Sisilisko
Skorpioni
Sulatusuuni
Susi
Tukaani
Vaaka
Valaskala
Veistotaltta
Verkko
Vesikäärme
Vesimies
Yksisarvinen
Matti Pirkola

Matti Pirkola (30. marraskuuta 1939 – 25. lokakuuta 1989) oli suomalainen toimittaja ja rikoskirjailija. Hän käytti salanimiä Matti Palkki ja Esa Lähdekoski sekä nimimerkkiä Werneri.
Pirkola pääsi ylioppilaaksi Oulun yhteislyseosta. Hän oli toimittajana Seura-lehdessä ja Koti-Postissa ja toimi myös mainonnan suunnittelijana.
Teoksia

Tunti ennen murhaa: salapoliisiromaani. Salamasarja 145. Gummerus 1966
Milloin miehenne tulee?: jännityskuunnelma. 1981 (Kuunnelma Yle Areenalla)
Murha on ruma sana: jännitysromaani. Kirjayhtymä 1984
Tämä on viimeinen yösi: jännitysromaani. Kirjayhtymä 1985
Kuollut karkaa: jännitysromaani. Kirjayhtymä 1989
Mathematica

| Mathematica |
| --- | --- |

 Mathematica 8.0 Ubuntussa
Kehittäjä:  Wolfram Research
Kehityshistoria
Vakaa versio:  13.2 (14. joulukuuta 2022), 13.3 (28. kesäkuuta 2023) ja 14.1 (31. heinäkuuta 2024)
Tiedot
Ohjelmistotyyppi:  symbolinen ja numeerinen laskenta
Alusta:  Linux, OS X, Windows 
Lisenssi:  suljettu lähdekoodi
Aiheesta muualla
wolfram.com
Mathematica on useille alustoille saatava matematiikkaohjelma. Sen kehittämisen aloitti Stephen Wolfram. Mathematica on ensisijaisesti symbolilaskentaohjelma, mutta sillä suoritetaan myös numeerista laskentaa. Lisäksi sitä käytetään 2- ja 3-ulotteisen datan visualisoimiseen.
Ohjelma on saanut inspiraatiota Macsyma-projektista monen muun vastaavan tavoin. Ohjelman pääkehittäjä Stephen Wolfram kehitti sen sivutyönään työskennellessään fyysikkona ja matemaatikkona. Wolfram Research on julkaissut ohjelmistosta versioita useille eri alustoille kuten DEC VAXille, NeXT-tietokoneille, Apple Macintoshille ja MS-DOSille.
Mathematican ensimmäinen versio Mathematica 1.0 ilmestyi vuonna 1988. Vuosien myötä Mathematica on saanut käyttäjiä kaikilta luonnontieteiden osa-alueilta. Myös sen käyttö opetustarkoituksiin on yleistynyt. Vuonna 2013 Mathematicasta ilmestyi versio Mathematica 9.0.1. Versio 13.1 ilmestyi kesäkuussa 2022. Version 13.3 myötä ohjelmassa on kielimalli, joka on suunnattu toimimaan siltana ihmisten ja ohjelman käyttämän Wolfram Language -kielen välillä.
Vuonna 2013 Wolfram ilmoitti yhteistyöstä, jonka myötä Raspberry Pi -tietokoneen mukana saa ilmaiseksi Mathematican.
Aiheesta muualla

Wolfram Mathematica Documentation Center
Mathematica-wiki (Arkistoitu – Internet Archive)
Matti Pippola

Matti Olavi Pippola (s. 11. maaliskuuta 1937 Kontiolahti) on suomalainen pesäpalloilija. Hän on työskennellyt muun muassa laboranttina ja maanmittaajana. Hän asuu Joensuussa.
Matti ”Manne” Pippola pelasi vuosina 1956–1962 Höytiäisen Urheilijoiden suomensarjajoukkueessa, siirtyi sitten Imatran Pallo-Veikkoihin, jonka SM-sarjamiehistöön kuului 1963–1964. Vuonna 1963 Pippola valittiin kauden parhaaksi lukkariksi ja 1964 Eino Kaakkolahden jälkeen toiseksi parhaaksi. Vuosina 1967–1972 Pippola ”jäähdytteli” joensuulaisen Karjalan Mailan suomensarjajoukkueessa. Sanomalehti Karjalaisen mukaan häntä ”voidaan pitää kaikkien aikojen parhaana joensuulaislähtöisenä pesäpalloilijana”.
Saavutukset

Vuoden lukkari: 1963
Michaelibadin metroasema

Michaelibad on Münchenin metron U5-linjan metroasema, se avattiin 18. lokakuuta 1980.
| Michaelibad |
| --- | --- |

 Münchenin metro 
Perustiedot
Lyhenne:  MC
Metrolinjat:  U5
Osoite:  Berg am Laim
Paikkakunta:  München
Avattu:  18. lokakuuta 1980
Rakenne
Tyyppi:  tunneliasema
Laitureita:  1
Laituriraiteita:  2
Liukuportaita:  kyllä
Hissejä:  kyllä
On the Nile

| On the Nile Egyptian Lover |
| --- | --- | --- |

Studioalbumin tiedot
 Julkaistu: 1984
 Tuottaja(t): Greg Boussard (Egyptian Lover)
 Tyylilaji: elektro, hip hop (old school hip hop)
 Kesto: 38.04
 Levy-yhtiö: Egyptian Empire
Listasijoitukset
  Top R&B/Hip-Hop Albums: 44.    Billboard 200: 146.
Egyptian Loverin muut julkaisut
|   | On the Nile 1984 | One Track Mind 1986 |
On the Nile on yhdysvaltalaisen hip hop -artistin Egyptian Loverin esikoisalbumi, joka julkaistiin vuonna 1984. Albumi on tyylilajiltaan elektro hopia, jossa on vaikutteita niin elektrosta kuin hip hopista. On the Nile julkaistiin Egyptian Loverin perustamalla levy-yhtiöllä Egyptian Empire. Albumi pääsi Billboard-lehden Top R&B/Hip-Hop Albums -musiikkilistan sijalle 44.
Kappaleet

Kaikki kappaleet säv. ja san. Egyptian Lover.
Kappaleet > A-puoli

My House (On the Nile) – 4:21
What Is a D.J. If He Can’t Scratch – 3:17
Girls – 7:05
Computer Love (Sweet Dreams) – 3:14
Kappaleet > B-puoli

Egypt, Egypt – 5:19
I Cry (Night After Night) – 5:04
Unreal – 5:32
And My Beat Goes Boom – 4:12
Kokoonpano

Egyptian Lover – tuottaja, esittäjä, syntetisaattori, laulu
Chuck Gentry – kitara kappaleissa ”Unreal” ja ”I Cry (Night After Night)”
”Hanky Donig Panky” – syntetisaattori
Jamie Jupiter – taustalaulu kappaleissa ”Unreal” ja ”I Cry (Night After Night)”
Unicorn – Art Director
Phil Bedel – valokuvaus
Arvostelut

AllMusic:
Matti Piippo
Aiheesta muualla

Riitta Mäkinen: Teollisuusneuvos Matti Piippo (1910–1996). Suomen talouselämän vaikuttajat -verkkojulkaisu (maksullinen). 3.9.2012. Suomalaisen Kirjallisuuden Seura.
Michal Barinka

| Michal Barinka |
| --- | --- |

Henkilötiedot
Syntynyt: 12. kesäkuuta 1984 (ikä 40) Vyškov, Tšekkoslovakia
Kansalaisuus:   Tšekki
Jääkiekkoilija
Pelipaikka:  puolustaja
Maila:  vasen
Pituus:  191 cm
Paino:  100 kg
Seura
Seura:  HC Sparta Praha
Sarja:  Extraliga
Pelaajaura
Pääsarjaura:  2003–
Aik. seurat:  HC České Budějovice   HC Vítkovice Steel   Chicago Blackhawks   Ottawa Senators   Norfolk Admirals   Binghamton Senators   Lokomotiv Jaroslavl   SC Bern
Michal Barinka (s. 12. kesäkuuta 1984 Vyškov, Tšekkoslovakia) on tšekkiläinen jääkiekkopuolustaja. Hän on vuoden 2003 toisen kierroksen varaus. Hänet varasi Chicago Blackhawks toisella kierroksella vuoden 2003 varaustilaisuudessa.
Mika Lönnblad

Mika Petteri Lönnblad (s. 11. tammikuuta 1977) on suomalainen yleisurheilija, joka on aloittanut moniotteluissa ja keskittynyt myöhemmin heittolajeihin ja etenkin kuulantyöntöön. Hän on edustanut vuodesta 2008 lähtien Turun Urheiluliittoa ja hänen valmentajanaan on vuodesta 2009 lähtien toiminut Pekka Maisila.
Lönnblad on saavuttanut sisäratojen SM-kilpailuista kuulantyönnön pronssia vuosina 2010 ja 2012 sekä seitsenottelun pronssia vuonna 2003. Hänen ennätyksiään 7,26 kilon kuulalla ovat ulkoa 17,88 metriä (2011) ja hallista 17,65 metriä (2012). Lisäksi hän on otellut seitsenottelussa pisteet 5116 (1995) ja kymmenottelussa pisteet 7139 (1996).
Matti Pirinen

Matti Antero Pirinen (15. kesäkuuta 1942 Helsinki – 20. helmikuuta 1971 Helsinki) oli suomalainen runoilija.
Pirisen vanhemmat olivat historioitsija Kauko Pirinen ja kirjailija Aale Tynni. Mielenterveysongelmista kärsinyt Pirinen teki 28-vuotiaana itsemurhan hyppäämällä perheensä entisen kotitalon katolta Helsingin Ullanlinnassa.
Teoksia

Kesä rehahti vauhtiin, runoja. WSOY 1968
Tuulen muotoinen, runoja. WSOY 1972
Palkinnot

Arvi Jänneksen palkinto
Matemaattinen fysiikka

Matemaattinen fysiikka on tutkimusala, jossa sovelletaan matemaattista lähestymistapaa tai matemaattisia menetelmiä, esimerkiksi matemaattista analyysia fysiikan ongelmiin.
Historia

Matemaattisen fysiikan perustajana pidetään Isaac Newtonia (1642–1727) kenen mukaan?, jonka työt mekaniikassa ja optiikassa panivat alulle matemaattisen fysiikan kehityksen. Newton julkaisi vuonna 1687 latinankielisen kirjan nimeltä Philosophiæ Naturalis Principia Mathematica, jonka ensimmäinen osa käsittelee Newtonin kolmea lakia ja kappaleiden liikettä tyhjiössä painovoiman vetäessä kappaleita puoleensa painovoimalain mukaisesti. Kirjan toisessa osassa Newton paneutuu kappaleiden liikkeisiin liikettä vastustavassa väliaineessa. Tämä toinen osa on Principian osista vähiten tunnettu. Kirjan kolmas osa käsittelee Newtonin lakien sovellutuksia taivaanmekaniikkaan muun muassa vuorovesi-ilmiöön ja Kuun liikkeisiin taivaalla. Newton julkaisi myös vuonna 1704 – tällä kertaa englanniksi – teoksen Opticks, jossa hän esittelee valon hiukkasteoriansa ja kokeellisia tutkimuksiaan vastaavat tuloksensa muun muassa valon taipumisilmiöstä.
Oskar Dirlewanger

| Oskar Dirlewanger |
| --- | --- |
 SS-Oberführer Oskar Dirlewanger vuonna 1944.
Henkilötiedot
Muut nimet:  Lempinimi Gandhi
Syntynyt: 26. syyskuuta 1895  Würzburg, Saksa
Kuollut: 7. kesäkuuta 1945 (49 vuotta)  Altshausen, Ranskan miehitysvyöhyke, Saksa
Sotilashenkilö
Palvelusmaa(t):   Saksan keisarikunta  Weimarin tasavalta  Natsi-Saksa
Palvelusvuodet:  1914–1945
Taistelut ja sodat:  Ensimmäinen maailmansota  Espanjan sisällissota  Toinen maailmansota
Sotilasarvo:  SS-Oberführer
Joukko-osasto:  Legion Condor, 36. Waffen-SS-divisioona
 Nimikirjoitus
Oskar Paul Dirlewanger (26. syyskuuta 1895 Würzburg – 7. kesäkuuta 1945 Altshausen) oli saksalainen sotilas, joka toisessa maailmansodassa komensi useisiin sotarikoksiin syyllistynyttä 36. Waffen-SS-divisioonaa. Hän palveli myös ensimmäisessä maailmansodassa ja Espanjan sisällissodassa. Koulutukseltaan hän oli valtiotieteen tohtori.
Elämä > Ensimmäinen maailmansota

Oskar Dirlewanger osallistui ensimmäiseen maailmansotaan Saksan keisarikunnan armeijassa värvättynä konekiväärimiehenä. Aluksi hänet sijoitettiin osallistumaan Belgian miehitykseen, josta matka jatkui Ranskaan. Lopulta ansioistaan konekiväärikomppanian päällikkönä itärintamalla hänelle myönnettiin molempien luokkien rautaristit.
Elämä > Weimarin tasavallan ja kolmannen valtakunnan aika

Sodan jälkeen hän osallistui aseelliseenkin Freikorps-toimintaan vuosina 1918-1921 Stuttgartin lähistöllä, Ruhrilla, Saksissa ja Sleesiassa.
Korkeakouluopintojensa tuloksena hänet promovoitiin valtiotieteen tohtoriksi Frankfurtissa vuonna 1922. Samana vuonna hänet rekisteröitiin Saksan kansallissosialistisen työväenpuolueen sekä Sturmabteilungin jäseniksi.
1930-luvulla hänet tuomittiin seksuaalirikoksista ja kavalluksista vankileirille Welzheimiin, minkä yhteydessä hän menetti myös oppi- ja sotilasarvonsa.
Päästyään vankeudesta ennenaikaisesti vanhan sotatoverinsa, SS-Oberführer Gottlob Bergerin suosiollisella avustuksella, hän lähti vapaaehtoisena Espanjan sisällissotaan. Siellä hän toimi saksalaisessa Cóndor-legioonassa.
Espanjan-retken ja Bergerin myötävaikutuksella hänet hyväksyttiin Waffen-SS:ään 1940. Tuolloin hänen oppiarvonsa palautettiin puoluesitoutuneen opetusministeriön suosituksesta.